Նախորդ ուրբաթ օրը ՀՀ վարչապետը Սյունիքում էր, որտեղ նա ժողովրդական մեծ ընդունելության արժանացավ: Կապանում Նիկոլ Փաշինյանին ուղղակի «կալմեջ» էին արել՝ ամեն ոք ցանկանում էր հնարավորինս մոտ գտնվել նրան, ձեռքով բարեւել կամ լուսանկարվել հետը: Բուռն իրարանցում էր: Եվ հանդիպման բուն մեկնարկին, երբ քաղաքացիներից մեկի հնչեցրած հարցին փորձեց պատասխանել Կապանի ՀՀԿ-ական քաղաքապետ Աշոտ Հայրապետյանը, նույնիսկ քաշքշոց առաջացավ, մարդիկ սկսեցին սուլել եւ թույլ չտալ, որ քաղաքապետը խոսի: Նրանք ուզում էին իրենց հարցի պատասխանը ստանալ անձամբ Նիկոլից: Տեղական իշխանիկների ստերից մինչեւ կոկորդներն արդեն կուշտ էին: